**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL VALSTYBINĖS ŽEMĖS NUOMOS MOKESČIO ADMINISTRAVIMO TVARKOS APRAŠO PATVIRTINIMO**

2019 m. gegužės 3 d. Nr. T1-127

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 ir 27 punktais, 18 straipsnio 1 dalimi, atsižvelgdama į Lietuvos Respublikos Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio už valstybinę žemę“ ir Lietuvos Respublikos Vyriausybės 2003 m. lapkričio 10 d. nutarimo Nr. 1387 „Dėl žemės nuomos mokesčio už valstybinės žemės sklypų naudojimą“ nuostatas, Klaipėdos miesto savivaldybės taryba nusprendžia:

1. Patvirtinti Valstybinės žemės nuomos mokesčio administravimo tvarkos aprašą (pridedama).

2. Pripažinti netekusiais galios:

2.1. Klaipėdos miesto savivaldybės tarybos 2004 m. sausio 29 d. sprendimą Nr. 1-04 ,,Dėl Valstybinės žemės ir valstybinio vidaus vandenų fondo vandens telkinių nuomos mokesčio administravimo tvarkos patvirtinimo“ su visais pakeitimais ir papildymais;

2.2. Klaipėdos miesto savivaldybės tarybos 2005 m. balandžio 28 d. sprendimą Nr. T2-159 „Dėl atleidimo nuo žemės nuomos mokesčio už valstybinės žemės sklypų naudojimą“ su visais pakeitimais ir papildymais;

2.3. Klaipėdos miesto savivaldybės tarybos 2013 m. sausio 31 d. sprendimą Nr. T2-14 „Dėl valstybinės žemės nuomos mokesčio administravimo tvarkos“ su visais pakeitimais ir papildymais.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėjas – **Savivaldybės administracijos direktoriaus pavaduotojas,** **l. e. Savivaldybės administracijos direktoriaus pareigas** | Oleg Marinič |

Parengė

Mokesčių skyriaus vedėja

Kristina Petraitienė, tel. 39 60 13

2019-04-04